Ni Tony Alamo
Nagsuratak kadagiti sumagmamano a piraso ti babasaen maipapan kadagiti sirmata, pagilasinan, ken pagsidsiddaawan nga inted ti Apo kaniak.1 Adu pay ti dadduma a sirmata, pagilasinan, pagsidsiddaawan, ken mensahe nga inted ti Dios kaniak a saanko pay pulos naisur-surat. Saanko nga impagpagarup nga agsuratak iti artikulo maipapan iti partikular a kapadasanmi ken ni Susie kadagiti UFO, ngem sibibileg a minandarannak ti Apo nga ibagakon ita. Dayta ti rason no apay nga im-imformarak ti lubong iti daytoy a kanito.
Kas panangrugi, ti pannakakombertirko ket napasamak iti tukan-tukad. Amin dagiti tukad ket nakakaro a labes ti gagangay. Nadakamatko idi iti sabali a babasaen, saanak pulos a mamati iti Dios Ama, ni Jesus a Cristo, wenno iti Nasantoan nga Espiritu agingga a pinaneknekan ti Dios kaniak ti kaadda ken pannakabalinna agarup tallo-pulo ket lima a tawenen ti napalabas.
Sakbay dagitoy labes ti gagangay a kapadasan, banag a nangkumbinsir kaniak a ti Dios, ti Anakna a ni Cristo Jesus, ken ti Espiritu Santo ket pudno launay ken isuda ti kaipapanan ti amin nga imbaga ti Biblia, naaddaanak iti dua a saksakbay a kapadasan, agpadada nga idi ubingak pay laeng. Napasamak ti maysa idi agarup innem ti tawenko, ken ti maysa ket napasamak idi agarup sangapulo ket maysa ti tawenko. Maysa nga aldaw, idi innem ti tawenko, magmagnaak iti maysa a kataltalunan idiay Windham, Montana, asideg iti pagtaengan da lola ken lolongko. Addaak iti asideg ti turod ti Windham nga addaan letra a “W” a naikitikit kadagiti bato ken agsubsubliak idi iti balay. Napintas daydi nga aldaw ti panagrurusing. Naraniag ti rangrang ti init. Nabara launay ken adda ti naalumamay, nalammiis a puyupoy.
Medyo agaaddayo dagiti babbalay idiay Windham. Awan ti babbalay nga agaassideg. Mabalin a ti populasion idi iti lugar ket limapulo a tattao nga agnanaed iti agarup sangapulo ket lima a babbalay, dadduma kadagiti talon. Adda nalalawa a kataltalonan a naiwaras iti entero nga ili. Ti post opis, farmasia, groceriaan, ken paglakuan iti kendi ket adda amin iti maymaysa a bassit, kayo a balay a kukua ken patpatarayen ti maymaysa laeng a tao, ni Mr. Duncan Gillespie. Nagbassit launay ti Windham ket saan pay pulos nga agsardeng ti bus sadiay malaksid no nakatakderka iti highway iti abay ti poste ti telepono. Ipur-purwakda lattan ti surat iti ayan ti poste ti telepono kabayatan ti normal a taray ti bus. Adda bassit nga estasion ti tren, pagtagilakuan ti feeds, pagtagilakuan iti beer a masansan a pappapanan ni lolok, ken dua katukad a brick a pagadalan a pappapanak. Ni laeng inangko ti maymaysa a maestra iti dayta a pagadalan, ket isursurona dagiti estudiante manipud kinder agingga hi-skul. Awanen ti pagadalan gapu ta bassit dagiti tattao tapno mapan sadiay.
Idi magmagnaak iti kataltalonan, nangngegko ti kasam-itanen a timek iti angin a mangaw-awag iti naganko. Napasamak iti tunggal sumagmamano a segundo. Awan ti siasinoman a tao iti aglawlaw. Adda talon ken tallo a babbalay, karamanen ti balay da lolak, nga adayo ti distansiana, amin dagiti tawa ken ruanganda ket nakaserra pay laeng. Awan ti siasinoman a makita. Silalammuyot ken sisasam-it nga inulit-ulit nga inawagan ti timek iti naalumamay a pulluoy ti naganko. Awan nariknak a sensasion iti labes ti gagangay a kapadasan iti daytoy a timek, ngem saanak pulos a nakangngeg iti siasinoman a nagtimek iti kasta kaayat ken kasam-it sakbay ken kalpasan daytoy a kanito.
Iti sabali a tiempo, idi sangapulo wenno sangapulo ket maysa ti tawenko idiay Helena, Montana, sinuongko ti nieve a napan idiay opisina ti pagiwarnak ti Helena Independent Record iti agarup 4:30 wenno 5:00 iti bigat. Kinupinko ken imbagko dagiti pagiwarnakko para iti rotak maipaay iti pagiwarnak iti dayta nga oras. Rinuggiak nga apresiaren dagiti bituen. Saanko a nakita ida idi a kasta karanniag. Makapurar nga adayo ti ranniagda ngem ti aniaman a nakitak idi a diamante. Amin ket nagsasayaat a kasla ketdin addaak idiay wonderland. Mariknak ti agtaud iti kaunggak a panagapresiar ken panagsiddaaw. Kas inaramidko, nariknak a dagus ti nabara launay nga Espiritu wenno pannakabalin a bimmaba kaniak. Nariknak nga adda dakkel launay, nabara, ken nakakaskasdaaw a Parsua iti tangatang a nabara la unay nga umis-isem kaniak ditoy baba.2 Nagdanagak launay isu a dagusko nga inkita ti matak iti nieve ken iti nakaluban ti yelo a dalan. Kalpasan dagitoy dua a kapadasan, nagdalanak iti kadawyan nga aw-awagan ti kaadduan a tattao a pagadalan dagiti naririgat a kapadasan, ngem naaddaanak iti adu a panagballigi.
Agarup sangapulo ket pito ken kagudwa a tawen kalpasan, idiay Beverly Hills, insuro ti Dios kaniak no kasano kapudno, kakullayaw, kakaro, katuray, ken kabutbuteng Isuna.3 Kalpasan daytoy makakellaat ken makalawlawag a kapadasan,4 Rinugiak ti nagagaget a panangsukimat no ania ti kayat daytoy naturay ken nakaro a Dios kaniak nga aramiden para Kenkuana. Ammok a saan laeng a ti kinaadda ken ti nakaro ken diktadorial a kababalinna ti kayatna a maamoak.5 Kankanayon a mangmangngegko a ti Dios ket nakapsut ken naalumamay. Isuna ti naan-anay a kabaliktadna.6
Kalpasan dagiti makasiddaaw ken nakakaskasdaaw a paltiing kaniak idi naisalakanak, agarup maysa a tawenen kalpasan, ken kalpasan ti sabali manen a labes ti gagangay a kapadasan iti Apo, a nangibaga ken ni Sue ken kaniak nga agkasarkaminto, inlako amin ni Sue dagiti alikamen ti apartmentna, ti apartment a nakaisalakananmi iti adu a kararua para iti Apo. Napankami idiay Las Vegas tapno agkasar. Nakidiskutirak ken ni Sue maipapan daytoy, imbagak kenkuana a pinagasawanakami ti Dios iti sirmata a nakitana ken nakitak.7 Saanko makita ti aniaman a panagkasapulanmi iti panangkasar nga aramiden ti tao. Imbaga ni Sue kaniak a no awan ti papeles ti panagkasarmi, adunto ti tattao nga agsao kadagiti dakes a bambanag. “Saan kadi nga ibaga ti Biblia ‘Nasnasken a pagtulnogantayo ti Dios imbes a ti tao?’ (Aramid 5:29). Uray kasta mapanta idiay Vegas,” Imbagak. “Kristianokan iti uneg ti duapulo ket lima a tawen itan ket kaisalsalakanko laeng. Imbaga ti Dios kaniak a dumngegak kaniam, isu a mapanta.” Isu a napankami.
Rinuggianmi ti nagdaliasat iti disierto iti nagbaetan ti naladaw a paset ti rabii ken nasapa a paset ti bigat. Awan ti silsilaw iti dalan a pinilimi. Awan pulos ti silaw iti aglawlaw. Nasipnget launay a rabii nga awanan bituen ken bulan, ket awan pulos makita malaksid ti kinasipnget iti agsinnumbangir ti dalan ken iti masangoananmi. Ti laeng silaw ket manipud iti lugan ken ti refleksionda kadagiti puraw a linya ti bassit a dalan. Rinuggian ni Susie ti nagsarita maipapan kadagiti flying saucer. Imbagana kaniak no kasano ti panangdakamat ti lakay a profeta nga Ezekiel maipapan kadakuada.8 Imbagana kaniak nga imparang ti Dios kenkuana a dagiti flying saucer a makitkita dagiti dadduma a tattao ket labes ti gagangay a parsua, dagiti anghel manipud Langit, a mangmanmanman iti daga sakbay ti panagsubli ni Cristo iti daga.
“Anghel ida ti Dios, Tony,” kuna ni Susan. Imbagana pay, “Amin a banag nga adda iti Dios, adda parbo ni Satanas kadagitoy. Addaan ti Dios kadagiti mensahero nga imbaonna kas kenka, Tony, ken kaniak.9 Addaan ni Satanas iti lubong kadagiti dakes a naregreg nga anghel, palso a profeta, ken palso a ministro tapno mangallilaw kadagiti tattao tapno saanda a maisalakan.”10 Imbagana pay a kankanayon nga ibabbaba dagiti ministro ni Satanas dagiti pudno a ministro ti Dios, innayonna pay mairaman a sanga dagitoy manipud iti kadakkelan a kulto iti lubong, a ti headquarterna ket adda idiay Rome, Italy.11 “Awaganda dagiti bagbagida a Kristiano, ket saanda met.12 Pimmatayda iti ginasgasut a rinib-ribu a pudno a Kristiano, Judio, ken dadduma pay babaen iti panangpuorda kadakuada iti poste, panangipakan kadakuada kadagiti leon, panangibelleng kadakuada kadagiti oven, etc.13 Aramidenda met amin a banag,” kunana, “tapno maibaludda dagiti pudno a ministro ti Dios.”14 Imbagana kaniak a daytoy dakes a kulto ti napamaysa a lubong, ti pangulo ti kulto, ken ti gobierno ti napamaysa a lubong a mangipuersa iti dakes a pagayatanna ket, adda iti Biblia, a nasimboloan a maaw-awagan “ti naindaklan a balangkantis,”15 ti ina ti tunggal makarimon ditoy daga,16 “ti palso a profeta,” ken “ti ayup.”17 Tengngel amin ida ti diablo,18 a naisimbolo iti Biblia kas ti “dakkel a nalabaga a dragon”19 ken “daydi daan nga uleg, maaw-awagan a Diablo, ken Satanas” (Paltiing 12:9).
Ti siudad a pangidikdiktaan ti balangkantis ken ti palso a profetana kadagiti dakes a paglintegan iti amin a nasion ti lubong ket saan a simbolo ngem literal. Isu ti siudad dagiti pito a bantay, Rome, Italy, ti laeng siudad a sumukog iti nailadawan.20 Adda laeng maysa a kulto iti lubong a mangaw-awag iti bokodna kas iglesia a maisukog iti pannakailadawan ti naindaklan a balangkantis. Awan dadduma nga “iglesia” a makaasideg iti uray maysa million a milya iti daytoy.
Imbaga ni Susan ti palso a profeta, ti palso nga iglesiana, ken dagiti boykot, panangibalud, ken panangpapatay ti iglesiana iti siasinoman a saan nga umanamong iti tiraniada, nasikap a mangaramid iti tunggal maysa a mamati a saanda nga ar-aramiden daytoy kas ipabasolda kadagiti Komunista, iti Israel, Russia, China, ken uray kadagiti nadiosan a naiyanak manen a nabalbaliwan a Kristiano para iti amin a gura ken makarimon nga inaramid ken maar-aramid iti lubong.
Ibaga ti Dios, nga Isu ti kinapudno, nga amin a makarimon ditoy daga ket naggapu manipud iti diablo a nangpili iti Rome kas sentro para iti kulto ken gobiernona.21 Ti planona ket iti mangaramid iti bagina nga agparang kas Snow White.22 Nasken nga awan ti makaammo a ti iglesiana, ti palso a profetana, ken ti sistema ti napamaysa a lubong ket isu ti panagbalin ni Satanas a lasag.23 Intultuloy ti Dios ti panagbalinna a lasag kadagiti pinilina a bagi dagiti tattao, ket ni Satanas nga isu ti naindaklan nga agtutulad, agtigtignay iti isu met laeng a wagas kadagiti bagi dagiti tattao.24 Agannadkayo kadagiti palso a kakabsat.25 Agannadkayo ken ni Satanas a naibagi iti tao, iti kultona, iti amin a gobierno a bumusor iti nasantoan a Sao ti Dios.
Daytoy Romano a kulto ken amin dagidiay a timmipon ditoy ket isuda dagiti agluplupyas iti gura. Ar-aramidenda dagiti tunggal kinaranggas ditoy daga, kinaranggas nga adda iti labes iti imahinasyon ti tao. Saan a maawatan ti panunot ti tao dagiti naespirituan a bambanag, naimbagda man a bambanag ti Dios wenno dagiti nadadakes a bambanag ni Satanas.26 Masapol a maiyanak manen a mabalbaliwan ti tao iti Espiritu tapno maawatanna dagitoy a bambanag.27 Daytoy ti rason no apay nga imbaga ti Dios a binulag ni Satanas ti entero a lubong.28 Adda awag ti Roma iti tunggal maysa a mangibutaktak iti daytoy; dagita a tattao ket naawagan kas miembro dagiti nakaal-alinggaget a kulto ken maaw-awagan a na-brainwash. Awan ti nagbaetan. Masapol a patiem ni Apo Dios a Mannakabalin-amin wenno masapol a patiem ti diablo, ni Satanas, a saan a makabael a mangibaga iti kinapudno.29 Imposible para iti Dios ti agulbod.30 Agpadpada ni Satanas ken dagiti tattaona nga imposible a mangibaga iti kinapudno.31 Patiem kadi ti diablo, a mangibagbaga a managguraak gapu iti panangibutaktakko iti pudno a manggugura, wenno patiem ti Dios, a nangibaga a ti diablo ti napnoan gura?
Imbaga ni Susie kaniak a kastoy met laeng ti mapaspasamak iti kinapudno ti flying saucer. “Addaan parbo a kastoy ni Satanas. Mangibabaon isuna ditoy baba kadagiti ilusion kadagiti nadumaduma a tattao ditoy lubong tapno makitada dagiti saan a maitutop a makitkita. Ammok a makitkitada ida, ngem ar-aramiden ti diablo ti tunggal maysa a mamati a dagiti weirdo ti itsurana a parsua ket naggapu kadagiti dadduma a sabali a planeta a ti kinaagpaysoananna ket ilusion dagitoy. Awan ti biag iti aniaman a dadduma a planeta, segun iti Sao ti Dios.”32
Kuna ni Susan, “Agkararagta. Aginniggemta ti ima ken agkararag ken agdawat iti Dios, ‘Dios no adda ti banag a flying saucer, ipakitam ida kaniami itan.’” Ti wagas a panagsasao ni Sue kaniak ket labes ti gagangay. Ammok nga indalan isuna ti Espiritu Santo tapno ibagana dagitoy a bambanag kaniak gapu ta nariknak ti Espiritu Santo a nangsagid iti pusok iti tunggal sao nga imbagana.
Kasla nakabutbuteng, ti wagas a pannakapasamak ti tunggal banag, gapu ta kaisalsalakanko laeng ken diak ammo ti pannakaytultuloy ti lugar iti labes ti gagangay iti dayta a tiempo. Amin dagiti sirmata, pagilasinan ken pagsiddaawan nga impakita ti Dios kaniak ket nakapasiddaaw kaniak agingga a nagbalinak nga agpada a managbuteng Kenkuana ken kankanayon nga ageks-ekspektar iti banag a baro manipud Kenkuana iti aniaman a kanito. No kaskasano, kas makikatkatungtong ni Susie kaniak, ammok nga adda mapasamak. Ti agmaymaysa a kaduana iti nasipnget a disierto nga awan dadduma a lugan iti aglawlaw, nangngegko isuna a nagkuna, “Sigen Tony, aginneggemta iti ima ken agkararag nga ipakita ti Dios kadata dagiti flying saucer.” Imbagak, “sige.” Agmanmaneho isuna ket inalak ti imana. Inkararagna, “O Apo, Dios a Mannakabalin-amin, no addaman ti banag a flying saucer, ipakitam kadakami, Ama, iti nagan ni Jesus.” Imbagak, “Amen, Apo.”
Iti saan a nabayag kalpasan nga imbagana ti kararag, ken imbagak ti Amen, Apo, idi kuan ti squadron ti flying saucer ket nadaras a nangrugi a nagturong kadakami manipud iti adayo a distansia. Bimmabada manipud iti nangato unay iti nababa iti uneg ti kapisi ti maysa a pulgada iti sarming ti lugan iti kapartak a kas iti kimat.
Immay nga umuna ti maysa, idi kuan dua, idi kuan tallo. Idi kuan simmaruno ti sabali pay a tallo iti pormasion a “V.” Dua pay, idi kuan maysa pay ti immay manipud iti adayo a distansia, ken iti ab-ababa pay ngem ti segundo agsu-suekdan iti sarming ti luganmi a nalisianda laeng ti sarming iti kapisi ti pulgada kas agmanmaneho kami paabante. Agtultuloyda latta nga um-umay, innem, sangapulo ket dua, dua, ken maysa ken naulit-ulit manen. Kimmitaak iti akinlikod a tawa ket nakitak dagiti silawda iti likudanmi, mapukpukaw iti kaadayo ti milia iti rabii. Agpapada ti kadakkelda, nasilawan iti agpapada ken naan-anay iti agpada nga uneg ken ruar. Awan pulos makitak iti unegda. Kasladala silsilaw a nakalupkopan iti yelo. Ti itsurada ket saan a kas naaramid manipud iti metal wenno aniaman a naidagaan a banag, ken ti itsurada ket saan a kasla kadagiti ulep wenno alingasaw. Aminda ket naan-anay a nalimbong. Agaramidda iti bumanesbes nga uni kas immasidegda iti lugan, a mangipakpakaammo kadakami a naaramidda manipud iti maysa a kita ti bugas. Adda agarup sangagasutda.
Ni Susie, siiiggem pay laeng iti imak, sinaludsodna kaniak, “Makitam kadi ti makitkitak?” Kinunak, “Para iti Apo, wen!” Kunana, “Ania?” Kunak, “Dagiti flying saucer.” Kunana, “Wen,” ket pinetpetanna ti imak. Imbagak ken ni Susie, “Isardengmo ti lugan! Asideg launay dagitoy a bambanag, madungpardata! Isardengmo ti lugan! Kasanom a maitultuloy ti mangimanmaneho iti daytoy a lugan no dagitoy a bambanag ket um-umayda iti kapisi ti pulgada manipud iti sarming ti luganta?” Iti daytoy a kanito iturturongko ti pannakitungtongko ken ni Susie kas addaak a kimleb iti datar ti lugan. Kabayatanna nga agkarkararagak, “Dios, pangaasim ta iddepem! Pasardengem ida. Nakita min. Naalakon ti mensahe. Kuston. Ammokon ita nga addada.”
Sakbay a napasamak daytoy kaniak, impagarupko nga agbagtit amin a nagsarita maipapan kadagiti flying saucer malaksid kadagidiay a nakalitrato kadakuada. Dadduma kadagiti litrato a nakitak ket maipada kadagiti UFO a nakitami. Dagiti dadduma ket saanda pulos a kait-itsura. No dagiti nakita dagiti dadduma a tattao ket pudno wenno parbo a panangtulad ni Satanas, diak ammo. Ngem naam-ammok ti sumagmamano a tattao a nakakita met kadakuada. Umsiek ti siasinoman nga agim-imbento kadagiti istoria maipapan iti aniaman a banag. Saanak nga agayay-ayam, ket saanak nga agibagbaga iti ulbod wenno istoria. Nakaad-adu launay ti mapagtungtongan iti Biblia, nagadu unay a pagsidsiddaawan ken pagilasinan, ket nagadu unay dagiti paspasamak kadagitoy maud-udi a sumagmamano a kanito ti oras nga awan panagkasapulan ti siasinoman nga agimbento kadagiti palso nga istoria.
Dagiti flying saucer manipud iti Apo ket pudno nga adda. Naaramid daytoy a pasamak agarup tallopulo ket uppat a tawenen ti napalabas. Saanak pulos a nakakitkita iti flying saucer sakbay wenno kalpasan daytoy a pasamak. Pudno dagiti bambanag nga insuratko. Patiek nga awanan panagduadua a mapanto ti kararuak idiay impierno no agibagaak iti aniaman a saan a pudno maipapan kadagiti sirmata, pagilasinan, ken pagsidsiddaawan a nakitak manipud iti Apo. Kabayatan ti napisikalan a pannakipagna ni Cristo kadagiti disipulona ditoy daga, imposible para kenkuana ti sumrek ken agtaeng a naespirituan kadakuada a kadwana ti Ama babaen iti Espiritu. Daytoy ket gapu ta adda pay laeng Isuna idi iti pisikal wenno naitaoan a bagina. Kinasapulanna a panawan ti bagina, sumrek manen iti daytoy kalpasan ti tallo nga aldaw, agungar, naeklesiastikoan a mabalbaliwan, agpangato idiay Langit, agbalin a Nasantoan nga Espiritu kaduana ti Ama, ti Mangliwliwa, tapno maibuyatna ti Bukodna kaduana ti Ama babaen iti Espiritu kadagiti apostoles ken disipulona, kasta met iti tunggal anak ti Dios iti tunggal tiempo. Kalpasan laeng ti pannakaipangatona idiay Langit, ken kalpasan laeng ti panagbalinna kas ti Espiritu Santo, ti Ama, ken ti Mangliwliwa, sananto mabalin ti mangibaon iti Bukodna, nga addaan iti amin a pannakabalin para iti panagsaksi ken kadagiti milagro, kadagiti disipulona, ken kasta met iti siasinoman nga agbalin a natulnog iti proseso ti Dios iti panangisalakan para kadakuada kas nabalabala iti Sao.33 Saanko pulos nga isagmak ti pagimbagan ti kararuak iti panangibaga iti aniaman a palso. Gapu ta imbilin ti Apo nga ibagak dagiti bambanag nga imbagak kadakayo ditoy tapno maisalakanka, a kas kaniak.
Adu a tattao ti mabalin a manguyaw iti insuratko, a kas iti pananguyawko idi iti pannakadakamat laeng dagiti flying saucer. Manipud iti kanito a damu a nakitak ida, naaddaanak iti adu a nadumaduma a sirmata a nagtaud iti Apo, aminda ket pudno ken amin ket napasamakda. Maysa kadagiti banag a kabusor launay ti Apo ket dagiti palso a profeta.34 Sigurado a mapan dagiti palso a profeta idiay Impierno gapu ta agulbodda maipapan iti Sao ti Dios ken kadagiti bambanag ti Dios.35 Adu ti tao nga agimbento kadagiti bambanag nga ibagada iti dadduma iti gandat, iti panagkunak, tapno maay-ayok ida. Iti testimonio ti biagko, saanko pulos a pinadpadas ti nangay-ayo kadagiti tattao. Sakbay a naisalakanak, saanko pulos a pinampanunot ti maipapan kadagiti tattao, ti mangpasiddaaw kadakuada, ken ti laeng panggepko kalpasan a naisalakanak ket ti mangidalan kadagiti tattao ken ni Cristo gapu ta minandarannatayo nga aramidentayo daytoy.36
Am-ammok launay ti Apo, ket ammok met a naan-anay ti Biblia. Isuna ti Sao.37 Addaanak kadagiti adu a dadduma a piraso ti babasaen a napanunotko a napatpateg a maiwaras iti daytoy a tiempo ngem iti daytoy kapadasanmi ni Sue maipapan kadagitoy flying saucer. Imbaga ti Apo kaniak nga isurat ken iruarko daytoy para iti bulan ti Mayo, 1999. Binalballaaganna ti lubong “iti namin-adu a daras ken iti nadumaduma a wagas” nga agsublinto Isuna ditoy daga iti mabiit (Hebreo 1:1),38 ket no saanka a naisalakan sakbay nga agsubli Isuna wenno sakbay a rumuarka a mapan Kenkuana, busbusen ta kararuam ti agnanayon idiay Impierno.39
Tunggal maysa a makaam-ammo kaniak ket ammoda a saanak nga aggar-garaw tapno aramidek dagiti tattao a kas kaniak wenno aggar-garaw tapno kumita iti kwarta. Awan bibiangko no kayatdak wenno saan gapu ta saanakto pulos a tumaray para iti aniaman a napulitikaan nga opisina. Saanko a kalkalikaguman ti botos wenno kwartayo. Saanko nga ikaskasaba ni Tony Alamo. Kaskasabaak ken sursuroak dagiti tattao tapno “Pagbutnganda ti Dios, ken tungpalenda dagiti bilinna: ta daytoy ti naan-anay a rebbengen ti tao” (Ecclesiastes 12:13). Saanko nga ibagbaga kenka nga ay-ayatennaka no sika ti diablo, tao a manglaklaksid iti Dios, gapu ta saanna.40 Imbaga ti Dios, “Inay-ayatko ni Jacob, ngem kabusorko ni Esau” (Roma 9:13). Apay ta imbaga ti Dios dayta? Gapu ta inayat ni Jacob ti Dios ken pinatina a pudno dagiti kari ti Dios.41 Pinatina nga adda dakkel a tawid a matagikua, kabayatan a bassit ti panangipateg ni Esau iti daytoy ta inlakona iti maysa malukong a bukbukel.42
No mamatika iti Apo, makumikomanka a mangsapol Kenkuana.43 Agsapsapolka iti pammaneknek iti pannakatungpal dagiti padto para kadagiti maudi nga al-aldaw. No saanmo nga ay-ayaten ti Apo, no awan ti aniaman a banag maipapan Kenkuana a bibiangam wenno dagiti padtona maipapan kadagiti maudi nga al-aldaw, ngarud makumikomanka a makipulpulapol kadagiti pakaseknan daytoy a lubong.44 Napukawka, ket saankanto pulos a maisalakan. Maysa nga aldaw iti asideg maamirismo ti kinanengnengmo gapu iti panangdadaelmo iti dayaw ti Dios, gapu iti saanmo a panamati Kenkuana. Agyamanak iti Apo ta nawayaak manipud iti dusa manipud iti Apo. Pagyamanak Isuna saan laeng a gapu ta naisalakanak, ngem gapu ta agtultuloy ti pannakaisalakanko babaen iti panangipaayko iti kararuak kadakayo babaen iti panangibagak iti banag nga inaramid ti Espiritu Santo a nagbiag kaniak manipud iti a Saona ken manipud kadagiti pagsidsiddaawan nga impakitana kaniak.
Imbaga ti Apo a bassit laeng ti makastrekto iti pagarian ti Dios.45 Dagiti naisalakan ket addada kadagiti babassit a grupo, saan pulos a kadagiti dadakkel a relihion. Ti populasion ti lubong ket adda iti saad a saan a panamati ita, kas kadagiti aldaw ni Noe kas naipadto.46 Ti entero a lubong ket agdaydayaw iti diablo.47 Saan pulos nga agbaliw ti Dios.48 Impakitana kadatayo a kankanayon a kamali ti kaadduan idi pinatayna amin a bagi iti lubong, malaksid ken ni Noe ken ti pito a miembro ti familiana.49 Inkarina nga aramidenna manen dayta, iti daytoy a kanito babaen iti apoy.50 Iti mabiit ti kaadduan a tao daytoy a lubong ket matay ken mapanda idiay Impierno.51 Adda bassit a mapan idiay Langit.52 Narigat para kadagiti tattao ti mangikkat iti panangkitada iti lubong ket iyalisda ken ni Cristo, ngem daytoy ti nasken nga aramiden ti tao tapno busbusenna ti agnanayon idiay Langit, wenno idiay Impierno.53
Dagiti pagilasinan iti yaay ni Cristo ket addan.54 Manmanmanan dagiti anghel ti lubong. Addan ti dakkel a pannakaregreg manipud iti iglesia, a napateg a banag, natungpal a pagilasinan nga inted ni Pablo para iti yaay ni Cristo.55 Adda kadatayon ti napamaysa a gobierno ken iglesia ti lubong. Ti gura a maibusor iti Dios, Kristianismo, ken dagiti tattao ti Dios ket nalawag a makita ita. Naan-anay nga inawat ti lubong ti marka ti ayup kadagiti panunot, puso, ken kararuada. Iti mabiit awatendanto pay kadagiti muging wenno makannawan nga imada, tapno ipakitada ti pannakikadwada ken ni Satanas.56
Masapol a piliem no sinno ti pagserbiam iti daytoy agdama a lubong, ti Dios wenno ni Satanas, ken busbusemto ti agnanayon a kadwam ti pinilim.57 Awan ti ited ti Dios a dadduma pagpiliam. No ti piliem ket ti kaaddam idiay Langit a kadwam ni Cristo, ngarud ibagam daytoy a kararag:
Prayer
APOK ken DIOSKO, maasi Ka kadi iti kararuak a managbasol.1 Mamatiak a ni JESU-CRISTO ket isu ti ANAK ti sibibiag a DIOS.2 Mamatiak a natay ISUNA idiay crus ken imbuyatna iti napateg a DARANA para iti pannakapakawan iti amin a napalabas a basolko.3 Mamatiak a ti DIOS pinagungarna ni JESUS manipud iti patay babaen iti pannakabalin ti NASANTOAN NGA ESPIRITU,4 ken agtugtugaw ISUNA iti makannawan nga ima ti DIOS ket iti agdama a dengdenggenna iti panangikonfesarko iti basolko ken iti daytoy a kararag.5 Ilukat ko ti ruangan daytoy pusok, ket AWISENKA ditoy pusok, APO JESUS.6 Ugasam amin dagiti narugit a basolko babaen iti napateg a dara nga IMBUYATMO iti lugarko iti krus idiay Kalbario. 7 SAANNAKTO a paglikudan, APO JESUS; PAKAWANEMTO dagiti basolko ken isalakanmo iti kararuak. Ammok gapu ta ti SAOM, ti Biblia, isu ti ibagana.8 Ibaga ti SAOM a SAANMONTO a paglikudan iti siasinoman, ket mairamanak dita.9 Ngarud, ammok a NANGNGEGNAK, ken ammok a SINUNGBATANNAK, ken ammok a naisalakanakon.10 Agyamanak KENKA, APO JESUS, iti panangisalakanmo ditoy kararuak, ket ipakitak iti panagyamanko babaen iti panagtulnogko kas AGMANDARKA ken babaen iti saankon a panagbasol.11
Kalpasan ti pannakaisalakan, ni Jesus imbagana nga agpabautisarka iti naan-anay a pannakaipabatok iti danum, iti nagan ti AMA, ken ti ANAK, ken ti ESPIRITU SANTO.12 Adalem ti Santa Biblia [ti Ingles a King James Version] ken aramidem no ania ti ibagana.13
Ti APO kayatna nga ibagam iti dadduma ti pannakaisalakanmo. Mabalinmo ti agbalin a tagawaras kadagiti babasaen a maipapan iti Ebanghelyo nga insurat ni Pastor Tony Alamo. Ipaw-itmi ti babasaen kenka nga awan bayadna. Agtawag wenno ag-email ka kanyami para iti ad-adupay nga impormasyon. Ibingaymo daytoy a mensahe iti dadduma.
No kayatmo ti lubong a maisalakan, kas inmandar ni JESUS, saanmo ngarud a taktakawan ti DIOS kadagiti KUKUANA nga apagkapullo ken datdaton. Kuna ti DIOS, “Takawan kadi ti tao iti DIOS? Ngem TAKTAKAWANDAK. Ngem ibagayo, sadinno ti nangtakawanmi KENKA? Kadagiti apagkapullo ken datdaton. Nailunod kayo iti lunod: gapu ta TINAKAWANDAK, uray pay daytoy buo a nasion [ken daytoy buo a lubong]. Yegyo amin dagiti apagkapullo [ti apagkapullo ket iti 10% iti amin a pastrekmo] iti kamalig, tapno addanto ti karne [Naespirituan a makan] iti BALAYKO [naisalakan a karkararua], ken PADASENDAK iti daytoy, kuna ti APO dagiti BUYBUYOT, no saankonto nga ilukat kenka dagiti tawtawa ti Langit, ken ibuyatko kenka ti bendision, nga awanto ti kwarto a makalaon a mangawat iti daytoy. Ken ungtakto ti mangdadael para kadakayo, ket saannanto a dadaelen dagiti bunga ti dagayo; uray pay dagiti ubasyo saanda nga ited ti bungada sakbay iti panawenna, kuna ti APO dagiti BUYBUYOT. Ken amin dagiti nasion ket awagandakanto a nabendisionan: ta sikanto ket makaay-ayo a daga, kuna ti APO dagiti BUYBUYOT” (Malakias 3:8-12).
Ilocano Alamo Literature
Kontaken dakami para iti ad-adupay nga imformasion wenno babasaen iti dadduma a topiko nga ayan ti interesmo.
Tony Alamo, World Pastor, Tony Alamo Christian Ministries Worldwide • P.O. Box 2948, Hollywood, CA 90078 USA
Linya ti 24-Oras a Panagkararag ken Imformasion: (661) 252-5686 • Fax (661) 252-4362
Ti Sangalubongan a Nakristianoan a Ministri ni Tony Alamo ket mangipaay iti lugar a mabalin a pagtalinaedan nga addaan kadagiti bambanag a nasken iti panagbiag para kadagidiay adda iti lokasion ti U.S. a pudno nga agtarigagay nga agserbi iti APO iti amin a puso, kararua, panunot ken pigsa.
Dagiti Gimong a maar-aramid iti Siudad ti New York Tunggal Martes iti 8 P.M. ken iti dadduma a lokasion iti rinabii.
Tawagan (908) 937-5723 para iti imformasion. ADDA MAIDASAR A MAKAN KALPASAN TI TUNGGAL GIMONG.
Dawatem iti libro ni Pastor Alamo, Ti Mesias, a mangiparang ken ni Cristo manipud iti Daan a Tulag iti nasurok a 333 a padto.
Makipagtrabahoka iti panagapit iti kararua babaen iti panangiwarasmo kadagiti babasaen a sinurat ni Pastor Alamo.
Amin dagiti babasaen ken dedenggen a mensahe ket awan bayadna, agramanen ti pannakaibusonna.
Nu adda ti agpabpabayad kadakayo, tawagam daytoy a numero (661) 252-5686 collect.
LINAON DAYTOY A BABASAEN TI PUDNO A PANGGEP TI DIOS A PANANGISALAKAN (Aramid 4:12).
SAAN MO NGA IBELBELLENG, IPASAM ITI SABALI.
Kadakayo nga adda iti dadduma a nasion, awisendakayo a mangipatarus iti daytoy a babasaen iti bukodyo a pagsasao.
Nu iprintayo manen, inayunyo daytoy a kalintegan iti kopya ken pannakairehistro:
© Kalintegan iti kopya Nobyembre 1995, 2012, 2013, 2014 Amin a kalintegan naited World Pastor Tony Alamo ® Pannakarehistro Nobyembre 1995, 2012, 2013, 2014
footnotes:
1. Dagiti Dua a Saksi ti Dios, paras. 5-7, Namaga a Tultulang, Adipen ti Apo, Kinarigat a Bantay, Ti Pagkitaan a Sarming, Nabaknang, Dagiti Nadadagsen, Ti Mangliweng-liweng nga Abut, Pannakapabaro, Naburak iti Pira-piraso, Nakombinsi, amin dagitoy ket awan bayadna. return
2. Deut. 10:17, Job 13:11, 22:12, Sal. 19:1-2, 68:33, 102:12, 24-27, 104:31, 139:3-13, Isa. 57:15 return
3. Deut. 7:21, 10:17, 28:15-68, 1 Sam. 2:6-7, 10, Ezra 8:22, Job 9:4-7, 12, 12:14, 23:13, 26:11, 14, 41:9-10, Sal. 66:3-7, 76:6-8, 97:1-6, 115:3, 145:6, Dan. 4:35, Heb. 12:25-26, 29 return
4. Pagilasinan dagiti Panawen, Namaga a Tultulang, Dagiti Nadagsen Unay, Dagiti Marunrunaw a Nalalammiis a Puso return
5. Exod. 34:14, Deut. 6:13-15, Isa. 30:30, 43:21, Jer. 27:5, Dan. 4:35, Nah. 1:2-8, Mal. 3:5, Rom. 2:2, 5-8, Heb. 10:30-31, Pal. 11:18 return
6. Deut. 7:21, 32:39, 1 Cron. 29:11-12, 2 Cron. 20:6, 25:8, Ezra 8:22, Sal. 77:14-18, 145:6, Nah. 1:3-6, Mat. 10:28, Heb. 10:26, 29 return
7. Adipen ti Apo, Dagiti Dua a Saksi ti Dios, Naburak iti Pira-piraso, Ti Kawes a Pangkasar ni Susan return
8. Ezek. 1:15-25, 3:13, 10:9-17 return
9. Mat. 10:5-8, Marc. 3:14, 16:15, 1 Cor. 1:21, Ara 5:42, 10:42, 16:10, 2 Tim. 4:1-2, Pal. 14:6 return
10. Mat. 7:15, 24:24, Marc. 4:15, 2 Cor. 11:13-15, 2 Ped. 2:1-3, 1 Juan 4:1 return
11. Pal. 13:4-7, 17:3-9 return
12. Pal. 2:9, 3:9 return
13. Pal. 17:6, 18:24; Ti Panangidadanes ti Nazi kadagiti Iglesia, J.S. Conway, pp. 25-26; I. G. Farben, R. Sasuly, Boni ken Gaer, pp. 128-129; Kappia Dagita Manglilipot, H.W. Armbruster, Beechhurst Press, pp. 345-347; Wall Street ken ti Panag-ngato ni Hitler, A.C. Sutton, 76 Press; Information Please Almanac, 1982, p. 98; Ti Holocaust ti Vatica, Avro Manhattan, Ozark Books; World Watchers International, Dagiti Brussell Tapes; Impormasion a Network Maibusor iti Gubat ken Fasismo, Tape “Auschwitz Pope”; Nakusnaw a Tawa, Chick Publications, p. 35; Pakasaritaan ti Lubong iti Pannirigan dagiti Kristiano, Vol. 2, A Beka, 1981, p. 352 return
14. Dan. 11:33, Juan 15:20, Pal. 2:10, 12:13,17 return
15. Pal. 17:1, 19:2 return
16. Pal. 17:5 return
17. Pal. 19:19-20, 20:10 return
18. Pal. 13:2-4, 11-15, 16:13-14 return
19. Pal. 12:3-4, 7-9, 20:2 return
20. Pal. 17:1-9 return
21. Pal. 17:1-9 return
22. 2 Cor. 11:14 return
23. Pal. 12:9, 13:1-4, 13-18, 17:3-6 return
24. Juan 6:56-57, 2 Cor. 5:18-20, 6:16-18, 1 Juan 2:18-19, 3:10, 4:13-17 return
25. 2 Cor. 11:13-14, Gal. 2:4 return
26. Rom. 8:6-7, I Cor. 2:14 return
27. Juan 3:3-8, I Cor. 2:14 return
28. Mat. 15:14, 2 Cor. 4:3-4, 1 Juan 2:11, Pal. 12:9, 13:1-8 return
29. Juan 8:44 return
30. Deut. 32:4, Tito 1:2, Heb. 6:18, 1 Juan 1:5 return
31. Juan 8:23, 44, Ef. 2:2, 1 Tim. 1:9-10, Pal. 2:2 return
32. Gen. kap. 1-2 return
33. Ara 5:3-11, Pal. 21:8, 27, 22:15 return
34. Prov. 6:16-19, Jer. 14:14-15, 23:32, Zac. 8:17, Mat. 7:15, Marc. 13:22, 2 Cor. 11:13-15, 2 Ped. 2:1, 1 Juan 4:1-38 return
35. Mic. 3:5-7, Mat. 7:15, 22-23, 2 Cor. 11:13-15, 2 Ped. 2:1-3 return
36. Prov. 11:30, Luc. 14:23, Marc. 16:15, Ara 26:16-18, 28:28, Rom. 10:14-15, 1 Cor. 10:33, Ef. 3:7, 2 Tim. 4:5, Tito 1:3 return
37. Juan 1:1, 14, 1 Juan 1:1-3, Pal. 19:13 return
38. Mat. 16:28, kap. 24, Luc. 21:7-36, 1 Tes. 4:15-17, 5:2-3, 2 Tes. 2:1-3, 2 Ped. 3:3-4, 7, 10-12, 1 Juan 2:28, Pal. 1:7, 22:12, 20 return
39. Isa. 33:14, Mat. 3:12, 8:12, 10:28, 13:41-42, 18:8, 25:41, 46, Marc. 9:43-44, Luc. 16:23-24, 26, 2 Tes. 1:7-10, Pal. 14:10-11 return
40. Deut. 32:18-25, 1 Cron. 28:9, Sal. 2:4-6, 5:4-6, 50:22, Jer. 6:19, 28-30, 7:25-29, 33, Os. 4:6, Mat. 10:33, Juan 3:36, 12:47-48, Rom. 1:18, Gal. 5:19-21, Ef. 5:5-6, 2 Tes. 1:7-9, Heb. 6:8, 10:26-31 return
41. Gen. 28:12-15, 32:9-12, 24-29 return
42. Gen. 25:29-34, Heb. 12:16 return
43. Mat. 5:6, 6:21, 33, Juan 14:23-24, 15:7, Ara. 15:11, 16:31, Rom. 10:17, Gal. 3:11, Col. 3:1-2, 16, 2 Tim. 2:15, 3:15-17, Heb. 11:6 return
44. Job 21:12-15, Sal. 49:6-20, Prov. 14:12, Eccl. 2:1-11, Mat. 10:37-39, 16:24-26, 24:37-39, 44-51, Marc. 4:18-19, Luc. 12:16-40, 14:16-24, 21:34-36, Rom. 8:6-8, 1 Cor. 7:29-31, Gal. 6:8, Fil. 3:18-19, Col. 3:2, San. 4:4, 1 Juan 2:15-17 return
45. Mat. 7:13-14, 20:16, 22:14, Luc. 13:23-28 return
46. Mat. 24:37-39 return
47. 1 Juan 5:19, Pal. 12:9, 13:3-4, 8 return
48. Sal. 33:11, 102:27, 119:89-90, Eccl. 3:14, Mal. 3:6, Heb. 1:10-12, 6:17-18, San. 1:17 return
49. Gen. 7:13-16, 21-23, 2 Ped. 2:4-5 return
50. Sal. 50:3-4, Isa. 51:6, Mat. 3:12, 13:40-42, 2 Tes. 1:7-8, 2 Ped. 3:3-7, 10-12, Pal. 6:15-17 return
51. Job 21:30, Mat. 7:13, 49-50, 25:29-34, 41-46, Luc. 13:24-28, Rom. 2:5-6, 8-9, Heb. 10:26-27, Pal. 20:11-15 return
52. Mat. 7:13-14, 20:16, 22:14, Luc. 13:23-25 return
53. Prov. 14:12, Mat. 6:19-24, 10:37-39, 16:24-27, 24:37-39, 44-51, Luc. 9:23-26, 21:34-36, Gal. 6:8-9, Fil. 3:18-21, Col. 3:2, 1 Juan 2:15 return
54. Dan. 12:1-4, Joel 2:28-31, Mat. 24:3-44, Luc. 21:7-36, Ara. 2:16-21, 1 Tes. 5:1-4, 1 Tim. 4:1-3, 2 Tim. 3:1-9, 2 Ped. 3:3-7, 10-12, Judas 17-18 return
55. 2 Tes. 2:1-3 return
56. Pal. 13:16-18, 14:9-11, 16:2, 19:20, 20:4 return
57. Gen. 4:7, Deut. 11:26-28, 30:15, Jos. 24:15, Mat. 6:24, Pal. 22:17 return
Prayer footnotes:
1. Sal. 51:5, Rom. 3:10-12, 23 return
2. Mat. 26:63-64, 27:54, Luc. 1:30-33, Juan 9:35-37, Rom. 1:3-4 return
3. Ara. 4:12, 20:28, Rom. 3:25, 1 Juan 1:7, Pal. 5:9 return
4. Sal. 16:9-10, Mat. 28:5-7, Marc. 16:9, 12, 14, Juan 2:19, 21, 10:17-18, 11:25, Ara. 2:24, 3:15, Rom. 8:11, 1 Cor. 15:3-7 return
5. Luc. 22:69, Ara. 2:25-36, Heb. 10:12-13 return
6. 1 Cor. 3:16, Pal. 3:20 return
7. Ef. 2:13-22, Heb. 9:22, 13:12, 20-21, 1 Juan 1:7, Pal. 1:5, 7:14 return
8. Mat. 26:28, Ara. 2:21, 4:12, Ef. 1:7, Col. 1:14 return
9. Mat. 21:22, Juan 6:35, 37-40, Rom. 10:13 return
10. Heb. 11:6 return
11. Juan 5:14, 8:11, Rom. 6:4, 1 Cor. 15:10, Pal. 7:14, 22:14 return
12. Mat. 28:18-20, Juan 3:5, Ara. 2:38, 19:3-5 return
13. Deut. 4:29, 13:4, 26:16, Jos. 1:8, 22:5, 2 Tim. 2:15, 3:14-17, San. 1:22-25, Pal. 3:18 return
luo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn ilo_Latn ilo_Latn ilo_Latn sot_Latn ilo_Latn srd_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn lus_Latn ilo_Latn quy_Latn quy_Latn ilo_Latn quy_Latn quy_Latn ilo_Latn hun_Latn cat_Latn pag_Latn fur_Latn fur_Latn ilo_Latn ast_Latn fur_Latn fur_Latn fur_Latn fur_Latn fur_Latn fur_Latn fur_Latn cat_Latn fur_Latn pag_Latn cat_Latn kea_Latn kea_Latn fur_Latn eng_Latn kea_Latn kmr_Latn hat_Latn cat_Latn kea_Latn kea_Latn kea_Latn ast_Latn quy_Latn fur_Latn quy_Latn eng_Latn cym_Latn kea_Latn quy_Latn ltz_Latn ltz_Latn ast_Latn quy_Latn eng_Latn kea_Latn quy_Latn ltz_Latn kea_Latn pag_Latn fur_Latn fur_Latn quy_Latn eng_Latn kmr_Latn kea_Latn quy_Latn quy_Latn pag_Latn fur_Latn cym_Latn mlt_Latn kea_Latn cym_Latn fur_Latn ltz_Latn quy_Latn